b'\n_START_ARTICLE_\nRobert Wald\n_START_SECTION_\n\xc5\xbdivljenje in delo\n_START_PARAGRAPH_\nWald je sin matematika Abrahama Walda._NEWLINE_Diplomiral je na Univerzi Columbia leta 1968 in doktoriral iz fizike leta 1972 na Univerzi Princeton pod Wheelerjevim mentorstvom. Je profesor na In\xc5\xa1titutu Enrica Fermija in na Univerzi v Chicagu. Raziskuje splo\xc5\xa1no teorijo relativnosti in termodinamiko \xc4\x8drnih lukenj. Napisal je priljubljen u\xc4\x8dbenik Splo\xc5\xa1na teorija relativnosti (General Relativity)._NEWLINE_Napisal je ve\xc4\x8d kot 100 raziskovalnih \xc4\x8dlankov. V zadnjem \xc4\x8dasu je skupaj s Stefanom Hollandsom kritiziral inflacijski model Vesolja, ki so ga razvili Guth, Linde in Steinhardt._NEWLINE_Wald je od leta 1996 \xc4\x8dlan Ameri\xc5\xa1kega fizikalnega dru\xc5\xa1tva, od leta 2000 \xc4\x8dlan Ameri\xc5\xa1ke akademije umetnosti in znanosti (AAAS), od leta 2001 pa \xc4\x8dlan Nacionalne akademije znanosti ZDA (NAS).'